بيخبرو عن شب ما عندو إلاّ حلم واحد و طموح واحد إنّو يجمّع مصاري و يصير غني و يشتري كل شي بدو اياه و يصرف بلا ما يعتل همّ إذا بيكفّوه مصرياتو.
كرمال هالهدف ما ترك شي ما عملو و بالآخر فعلاً صار غني كتير و بس قرّر يبلّش يصرف و ينبسط باللّي جمّعو صار يحسّ إنّو مش مرتاح و بس راح عالمستشفى طلع عندو مرض خطر و نادر ما إلو علاج و مش باقيلو كتير وقت عهالأرض!
هالقصّة بتذكّرنا بالمثل اللي عطاه يسوع عن الغني اللّي جمع كتير غلال و بدّو يعمّرلن أهراء كبير يساعهن تا يطمّن بالو إنّو عندو كتير بيكفّوه سنين طويلة و قلّو الرّب إنّو اللّيلة رح تموت لمين كل اللي جمعتو؟!